
16.
Par Ogres novada pašvaldības atbalsta piešķiršanu privātām izglītības iestādēm pirmsskolas izglītības programmu ar alternatīvu pieeju īstenošanai 

Ogres novada pašvaldības dome 2025. gada 25. septembrī pieņēma saistošos noteikumus Nr. 27/2025 “Par atbalstu pirmsskolas izglītības programmu ar alternatīvu pieeju īstenošanai Ogres novadā” (turpmāk – saistošie noteikumi Nr. 27/2025). 
Pašvaldības administratīvajā teritorijā ir četras privātās izglītības iestādes -  pamatskola “Ogres Baltā Valdorfskola”, pamatskola “Ikšķiles Brīvā skola”, privātā pirmsskolas izglītības iestāde "Mikausis" un privātā pirmsskolas izglītības iestāde "Ķiparu nams", kas nodrošina pirmsskolas izglītības programmu, tai skaitā izmantojot alternatīvas izglītības formas (Montesori, Valdorfpedagoģijas mācību metodes, mācību procesā integrējot latvisko dzīvesziņu, apzinātības “Klusuma skolu” un brīvdabas pedagoģiju). Pašvaldības pirmsskolas iestādēs šāds piedāvājums nav plaši pieejams, līdz ar to Ogres novada iedzīvotājiem ir iespēja saņemt alternatīvu izglītības pakalpojumu minētajās iestādēs.
Pašvaldība izrādījusi labo gribu, atbalstot privātās izglītības iestādes, kuras piedāvā alternatīvas izglītības formas un metodes un atrodas pašvaldības administratīvajā teritorijā,  noslēdzot līgumus par bezatlīdzības telpu nomu ar divām augstākminētajām iestādēm - pamatskolu “Ikšķiles Brīvā skola” un privāto pirmsskolas izglītības iestādi “Mikausis”. 
Ņemot vērā to, ka Ogres novadā samazinās izglītojamo skaits un mazinās rindas uz pašvaldības pirmsskolas izglītības iestādēm, samazināsies līdzfinansējuma apmērs privātām izglītības iestādēm, ko nosaka Ogres novada pašvaldības 2021. gada 16. decembra saistošie noteikumi Nr. 31/2021 “Kārtība, kādā Ogres novada pašvaldība sedz pirmsskolas izglītības programmas izmaksas privātajai izglītības iestādei”.
Lai turpinātu atbalstīt privātās izglītības iestādes un nodrošinātu Ogres novada iedzīvotājiem iespēju saņemt alternatīvu pirmsskolas izglītības pakalpojumu privātajās izglītības iestādēs 2026./2027. mācību gadā, Ogres novada Izglītības pārvaldes speciālisti un privāto izglītības iestāžu pārstāvji vairākkārt pārrunājuši alternatīvas izglītības piedāvājuma attīstību, runājot arī par iespējamu sadarbību šādas izglītības nodrošināšanā.
Pamatojoties uz Valsts izglītības informācijas sistēmā pieejamo informāciju 2026. gada 31. maijā, pamatskolā “Ogres Baltā Valdorfskola” pirmsskolas izglītības programmu  apguva 32 izglītojamie, privātajā pirmsskolas izglītības iestādē “Ķiparu nams” pirmsskolas izglītības programmu apguva 76 izglītojamie, privātā pirmsskolas izglītības iestādē "Mikausis" - 30 izglītojamie, pamatskolā "Ikšķiles Brīvā skola" - 60 izglītojamie.
Pašvaldības finansiālā atbalsta saņemšanai, pamatojoties uz saistošajiem noteikumiem Nr. 27/2025, Ogres novada pašvaldībā saņemti privāto izglītības iestāžu iesniegumi: SIA “Elodeja”, reģistrācijas Nr. 2-4.1/3181; SIA “Brīvā skola”, reģistrācijas Nr. 2-4.1/3233; SIA “PPII Mikausis”, reģistrācijas Nr. 2-4.1/3234; SIA “Pietura ģimenei”, reģistrācijas Nr. 2-4.1/3237.
Pamatojoties uz saistošo noteikumu Nr. 27/2025 3. punktu, 2026. gada 25. jūnijā tika izveidota komisija privāto izglītības iestāžu pieteikumu izvērtēšanai (rīkojums Nr. S/83). Komisija izvērtēja privāto izglītības iestāžu iesniegtos pieteikumus pašvaldības atbalstam pirmsskolas izglītības programmu ar alternatīvu pieeju īstenošanai Ogres novadā, novērtēja nepieciešamā atbalsta apmēru un sagatavoja priekšlikumu pašvaldības domei (pielikums). 
[bookmark: _heading=h.30j0zll]Saskaņā ar Izglītības likuma 17. panta trešās daļas 5. punktu pašvaldība uz savstarpēju līgumu pamata var piedalīties privāto izglītības iestāžu finansēšanā. 
Saskaņā ar Pašvaldību likuma 4. panta pirmās daļas 4. punktu viena no pašvaldības autonomajām funkcijām ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību, savukārt saskaņā ar 5. panta pirmo daļu pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi.
Pamatojoties uz Izglītības likuma 17. panta trešās daļas 5. punktu, Pašvaldību likuma 4. panta pirmās daļas 4. punktu un 5. panta pirmo daļu,,

balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Uldis Skudra), "Pret" – nav, "Atturas" – nav, "Nepiedalās" – nav, 
Ogres novada pašvaldības dome NOLEMJ:

1. [bookmark: _heading=h.1fob9te]Piešķirt atbalstu no 2026. gada 1. septembra līdz 31. decembrim šādām privātām izglītības iestādēm pirmsskolas izglītības programmu ar alternatīvu pieeju īstenošanai: 
1.1. SIA “Pietura ģimenei”, reģistrācijas Nr. 54103131741, 24300,00 EUR (divdesmit četri tūkstoši trīs simti euro) apmērā;
1.2. SIA “Elodeja”, reģistrācijas Nr.43603034269,  24300,00 EUR (divdesmit četri tūkstoši trīs simti euro) apmērā;
1.3. SIA “Brīvā skola”, reģistrācijas Nr. 44103128237, 20250,00 EUR (divdesmit tūkstoši divi simti piecdesmit euro) apmērā;
1.4. SIA “PPII Mikausis”, reģistrācijas Nr. 40203149084, 20250,00 EUR (divdesmit tūkstoši divi simti piecdesmit euro) apmērā.
2. Šā lēmuma 1. punktā minēto finansējumu paredzēt no Ogres novada pašvaldības 2026. gada budžeta valdības funkcijas 09.10010.
3. Uzdot Ogres novada Izglītības pārvaldes vadītājam organizēt līguma slēgšanu par finansējuma izmaksu un atskaišu iesniegšanu.
4. [bookmark: _heading=h.w70ow0kojp6x]Kontroli par lēmuma izpildi uzdot Ogres novada pašvaldības izpilddirektoram.          


(Sēdes vadītāja,
domes priekšsēdētāja A. Kraujas paraksts)

